google/wiki40b huggingface dataset:
Cetina

Geografi og geologi

Cetina har sitt utspring på nordvestsiden av Dinara nær en liten landsby kalt Cetina, 7 km nord for Vrlika. Den renner 105 km før den munner ut i Adriaterhavet. En stor, kunstig innsjø begynner nær Vrlika, Peručasjøen, som ble dannet av en demning 25 km lenger nede. Cetina renner over de nedre delene av karstsletten Sinj, rundt fjellet Mosor før den munner ut i Adriaterhavet ved byen Omiš.
Den siste delen av Cetina har relativt stort fall, og her er det bygget flere omfattende vannkraftverk. Vannet tappes også på flasker som Cetina.
Elven har en årlig middelvannføring på omtrent 105 m²/s, som følge av den årlige nedbørsnormalen på 1 380 mm. Elven grenser opp mot De dinariske Alper i øst, som stiger til en høyde på 2 000 meter, og i nordvest av fjellet Svilaja. Det meste av nedbørsfeltet har kalkholdig stein fra krittiden, hovedsakelig kalkstein. Steiner fra trias  og juratiden er også en del av området og inkluderer dolomitt og flysj.

Historie og arkeologi

Cetinadalen og den smale dalen ved Klis har alltid fungert som den viktigste handelsveien mellom den kroatiske kysten og Bosnia. Strategisk var den svært viktig for utviklingen av både Balkan og store deler av Europa.
De tidligste tegnene på jordbruksaktivitet er fra den tidlige neolittiske tiden i den øvre delen av dalen. I tidlig bronsealder ble Cetinakulturen dominerende med kontakter rundt hele Adriaterhavet. Som i andre deler av Europa, ser man ut til å ha kastet mange kulturlegemer i elven gjennom forhistorisk tid. Dette gjelder særlig der Cetina og elven Ruda renner sammen ved Trilj. Området ligger midt i Delmatae og spor av at området har vært strategisk viktig kan man se ved legionsfestningen ved Tilurium (Gardun), som vokter over inngangen til dalen fra sør og innfartsveien til byen Salona.
Fra tidlig i middelalderen har man funnet spor som tyder på at Cetinadalen, og kanskje selve elven, ble en grense mellom slaviske og sen-romerske folk. Området rundt Sinj ble etter hvert et sentrum for den slaviske makten, og til slutt sentrum i den tidlige kroatiske staten.
I senere perioder kom området stadig inn under nye regionale og lokale styresmakter før det ble erobret av Det osmanske riket tidlig på 1500-tallet. Etter dette var elven en grense før området igjen ble erobret av osmanene 150 år senere.
Vaskemaskin

En standard vaskemaskin er en hvitevare utformet for å vaske skittent tøy. Den vanligste typen vaskemaskin (for husholdninger) bruker vann, vaskemiddel og eventuelt tøymykner til dette. Den første vaskemaskinen man kjenner til, ble bygget i 1851, men de ble ikke serieprodusert før på 1920-tallet. Vaskemaskiner til husholdningsbruk ble vanlige i norske hjem etter den annen verdenskrig.
Industrielle vaskemaskiner brukes i industrien og er gjerne større og mer komplisert. De brukes både til å vaske tøy og til helt andre typer artikler.
Svartskjære

Biologi

Arten trives på savanne som er spredt bevokst med trær (typisk palmer i slektene Borassus og Hyphaene) og er endemisk for Afrika sør for Sahel. Den er nært knyttet til gressland som beites av både ville og domestiserte dyr, ofte i umiddelbar nærhet til landbyer og mindre byer. Svartskjæra trives i høyder opp mot 1 500 moh.
Svartskjære blir omkring 35–42 cm lang og veier cirka 121–130 g. Den har sort fjærdrakt og relativt lang stjert. Også nebb, øyne, og de undre ekstremitetene er sorte. Hos ungfugler er imidlertid nebbet rødt.
Omocrates

Levevis

De voksne billene er dagaktive og finnes helst på blomster, der de eter pollen og nektar.

Utbredelse

Slekten er utbredt i Afrika.
The Chiffons

The Chiffons var ei jentegruppe som opprinnelig oppsto i området The Bronx i New York i 1960. Gruppa besto av Judy Craig (førstesanger), Patricia Bennett, og Barbara Lee. Sylvia Peterson ble medlem av gruppa i 1963. De skiftet en stund navn til «The Four Pennies», ikke til å forveksles med ei engelsk gruppe av samme navn.
Gruppa hadde allerede spilt inn en håndfull singler da de fikk førsteplass på hitlistene i USA med sangen «He’s So Fine». George Harrisons sang fra 1971, «My Sweet Lord», var musikalsk svært lik og et juridisk krav om overtredelse av rettigheter kom for retten. En dommer dømte senere at Harrison ubevisst hadde plagiert den førstnevnte sangen og deler av inntektene ble dømt til eierne av «He’s So Fine». Harrison kjøpte senere rettighetene til «He’s So Fine». Pussig nok spilte The Chiffons inn sin versjon av «My Sweet Lord» i 1975.
The Chiffons’ første hit var sanger av komponistparet Gerry Goffin og Carole King; «One Fine Day», «Sweet Talkin' Guy» og «I Have a Boyfriend». Den sistnevnte sangen ble spilt på radioen og ble avbrutt for å meddele at president John F. Kennedy var blitt myrdet i Dallas.
Craig forlot gruppa i 1968 og de resterende fortsatte som en trio. I 1992 døde Lee av et hjerteattakk og Craig ble gjenforent med gruppa. Peterson trakk seg helt tilbake rett etter og ble erstattet av Connie Harvey. Harvey forlot siden gruppa for å søke en solokarriere og da pensjonerte også Bennett seg. Craig har fortsatt med erstatninger av andre sangere.
Sukhdev Singh Babbar

Tidlig liv

Sukhdev Singh Babbar hadde 3 brødre, hans eldre bror Mehal Singh 'Babbar' var en aktiv leder av Babbar Khalsa. Hans yngre bror Angrej Singh var blind. Deres familie eide 18 hektar med jord i landsbyen Dassuwal.

Khalistan bevegelsen

Hovedgrunnen til stiftelsen av Babbar Khalsa International, var først og fremst å løsrive seg fra India og danne en egen stat for sikher, kjent som Khalistan. BKI har tilstedeværelse i dag i: Canada, Pakistan, Malaysia, Italia,Frankrike, Spania, Storbritannia, Skottland, USA, Tyskland, Belgia, Singapore og Sveits. Babbar Khalsa har utført mange sabotasjeaksjoner og attentater mot indiske sikkerhetsstyrker og andre hindringer i veien for opprettelsen av Khalistan.
The New York Times beskrev Sukhdev Singh Babbar som president i Babbar Khalsa International, den mest væpnede, mest fryktede og mest kraftfulle av dusinvis av militante grupper i Punjab.
Thijmen Kupers

Idrettskarriere

Kupers spilte fotball og drev med langdistanseløp som barn, men interessen dreide etterhvert mer over på løping, og han meldte seg inn i Running Team Achterhoek i Lengel, der han vokste opp. Han trente regelmessig, og deltok i nasjonale juniorstevner fra 2008. Han kom på topp 3 ved det nederlandske juniormesterskapet i både 2009 og 2010. 
Han kom på 6.-plass ved det nederlandske mesterskapet i 2011, og vant innendørsmesterskapet i februar 2012. Der satte han ny personlig rekord med tiden 1:48,71. Han satte ny personlig rekord utendørs ved FBK Games, med tiden 1:46,46, noe som gjør han til den nest raskeste nederlenderen på denne distansen, bak Robert Lathouwers. Ved det nederlandske mesterskapet utendørs kom han på 2.-plass, kun slått av Robert Lathouwers. Han ble tatt ut til EM i friidrett 2012, der han ble slått ut i semifinalen. 
Ved det nederlandske mesterskapet innendørs forsvarte han tittelen sin fra året før, og han deltok ved EM i friidrett innendørs 2013. Der kom han på 6.-plass i sitt semifinaleheat, og nådde ikke finalen. Nederland deltok i First League ved Lag-EM i friidrett 2013, og Kupers kom her på 5.-plass på 800 meter. Dette ga 8 poeng i lagkonkurransen, og Nederland kom på 3.-plass sammenlagt, og rykket dermed opp til Super League ved Lag-EM i friidrett 2014. Ved U23-EM i friidrett 2013 kom han på 6.-plass på 800 meter og 7.-plass på 4 x 400 meter stafett. 
I 2014 ble han nederlandsk mester både innendørs og utendørs på 800 meter. Han satte ny personlig i innledningsheatet ved VM i friidrett innendørs 2014, med tiden 1:46,55, og ble kvalifisert til finalen. I finalen løp han på 1:47,74, og endte på 5.-plass. Etiopiske Mohammad Aman vant denne øvelsen. Han deltok også ved EM i friidrett 2014, men ble slått ut i innledningsheatet, der han løp på 1:49,69, noe som var 27. beste tid. 
I februar 2015 vant han igjen 800 meter ved det nederlandske mesterskapet innendørs. I mars deltok han ved EM i friidrett innendørs 2015, der han løp inn til bronse på 800 meter. Ved det nederlandske mesterskapet utendørs i august vant han 800 meter, drøye tre sekunder foran Bob van der Ham som kom på 2.-plass. Kupers satte her personlig rekord med tiden 1:45,28. Han deltok også ved VM i friidrett 2015, men ble slått ut i semifinalen, der han løp på 1:47,25. 
Kupers ble for femtee gang på rad nederlandsk mester på 800 meter innendørs i 2016. Her satte han nye personlig rekord med tiden 1:46,21.
Phil Jones (fotballspiller)

Landslaget

Han ble tatt ut i Englands tropp til VM i fotball 2018 i Russland.
Cunningham gasskraftverk

Riverside gasskraftverk er et varmekraftverk vest for stedet Hobbs i delstaten New Mexico i det sørvestlige USA. Det har en installert produksjonskapasitet på 487 MW, fordelt på 4 blokker med moderne gassturbiner. Operatør er Xcel Energy Co.
Anlegget ble bygget ut i årene 1955–1997, i fire etapper. Brenselkilden er naturgass.
Aegus (s.str.) angustus

Utseende

En middelsstor ( millimeter), avlang, noe flat, blankt rødbrun til svart hjortebille. Hannen har stort, bredt hode og store, brede, sigdformede kjever som oftest har to tenner på innersiden, én innoverrettet ved roten og en skrått oppover- og innoverrettet litt lenger ute. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er halvblankt, nokså tett punktert. Pannen er bredt og grunt, U-formet innbuktet foran. Hodet er ikke utvidet bak fasettøynene, tinningene ganske korte. Pronotum er avrundet rektangulært med skarpe forhjørner, mye bredere enn langt, avrundet bak. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, kroppen er tett og kraftig punktert og nokså blank.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt i det sørlige Kina.
Forøya (Kvæfjord)

Forøya er ei øy som ligger i Gullesfjorden i Kvæfjord kommune i Troms. Høyeste punkt på øya er 133 moh. Øya var tidligere bebodd.
På det tidligere bebodde området på øya kan man finne 2–3 hustufter og spor av åker. Flere spor etter bosetning finnes sannsynligvis, men er nå overgrodd av gress og vanskelig å identifisere nøyaktig. Forøysæter ligger like nord for Langvassbukta på vestsiden av fjorden, og var gårdens seter.
Forøysundet, vest for øya, er grunt med leir- og sandbunn. Sundet egner seg som havn for småfartøyer.
Nesodden Idrettsforening i 2011

Seriespillet «Fair Play ligaen»

I «Fair Play ligaen» spilte de i avdeling 1 som inneholdt sju lag fra Østlandet

og sju lag fra Trøndelag.
For oppslag om lagene Nesodden møtte, klikk i tabellen over, eller se nedenfor

i oversikten «Fair Play ligaen, avdeling 1, 2011».

Serien ble svært jevnspilt; og ved sesongslutt endte Nesodden IF opp

som nummer 6 i avdelingn.

Seriespillet 4. divisjon

Andrelaget, Nesodden 2, som i 2011 spilte i 4. divisjon, avdeling 3 i Oslo,

endte opp som avdelingsvinner, og vil spille i 3. divisjon for 2012.
Kilde: Speaker.no
Norgesmesterskapet i fotball for menn 1987

Finale

Bryne ble Norgesmester etter at de slo Brann med 1-0 etter ekstraomganger. Målscorer var Kolbjørn Ekker som scoret i det 104 minutt. Knut Arild Løberg fra  Brann fikk gult kort. 23.080 tilskuere overvar kampen på Ullevaal Stadion. Dette var Brynes første cupmesterskap. Det var Bjarne Berntsen som ledet Bryne til seier mot Brann. Før kampen uttalte han: Jeg håper det beste laget vinner……. over Brann! Kjell Nordby fra  Rygge var dommer.
Brynes vinnerlag: Lars Gaute Bø, Kolbjørn Ekker, Bjørn Gulden (Geir Giljarhus fra 100), Leif Rune Salte, Roar Pedersen, Hugo Hansen, Tor Fosse, Paal Fjeldstad, Arne Larsen Økland, Børre Meinseth, Jan Madsen og (Paul Folkvord fra 115).
Branns lag: Bjarni Sigurðsson, Hans Brandtun, Per Egil Ahlsen, Jan Halvor Halvorsen, Redouane Drici (Per Hilmar Nybø fra 91), Erik Solér, Arne Møller, Lars Moldestad (Knut Arild Løberg fra 64), Odd Johnsen, Halvor Storskogen og Trond Nordeide.
MFK Košice

Košicespillere med flest landskamper

Szilárd Németh - 59 kamper, 22 mål  Slovakia
Radoslav Zabavník - 57 kamper, 1 mål  Slovakia
Vladimír Janočko - 56 kamper, 3 mål  Slovakia
Jaroslav Pollák - 49 kamper, 1 mål  Tsjekkoslovakia
Andrej Kvašňák - 47 kamper, 13 mål  Tsjekkoslovakia
Peter Dzúrik - 45 kamper, 2 mål  Slovakia
Ján Pivarník - 39 kamper, 1 mål  Tsjekkoslovakia
Ivan Kozák - 38 kamper, 0 mål  Slovakia
Adolf Scherer - 36 kamper, 22 mål  Tsjekkoslovakia
Kamil Čontofalský - 34 kamper, 0 mål  Slovakia
Marek Špilár - 30 kamper, 0 mål  Slovakia
Vladislav Zvara - 30 kamper, 1 mål  Slovakia
Jozef Kožlej - 26 kamper, 3 mål  Slovakia
Marek Sapara - 25 kamper, 2 mål  Slovakia
Ladislav Molnár - 24 kamper, 0 mål  Slovakia
Július Šimon - 23 kamper, 6 mål  Slovakia
Titus Buberník - 23 kamper, 5 mål  Tsjekkoslovakia
Jozef Bomba - 13 kamper,  0 mål  Tsjekkoslovakia
Osen

Geografi

Naturen i Osen er mangfoldig. Areal er beregnet til 387,33 km², høyeste fjelltopp er Storheia på 601 moh. Fjorder og viker skjærer inn i landskapet fra sjøsida. Utafor ligger ei rekke øyer og holmer med et utall skjær i fallgarden ytterst, der lyset fra Kya fyr markerer det siste punktet før Island som neste.
Kommunen innehar store inngrepsfrie naturområder. Lengst nord i kommunen finnes Europas sørligst største inngrepsfrie naturområde fra fjord til fjell, området strekker seg inn i nabokommunene i nord og øst. Her kan en gå i fjell og skog i dagevis uten å møte folk, om en da ikke skulle treffe på andre turgåere, jegere eller fiskere som frister lykken i naturens eget spiskammer. Kommunen har rikelig med snaufjell og fiskevatn, skogsområder og dalfører med elver og bekkefar.
Svesfjorden er med sine 9 km kommunens lengste fjord. Innerst i fjorden ligger gården Sve (som er fraflyttet), som har gitt navn til fjorden.
Buholmråsa er et fyr som markerer sørenden av Folda, som er et åpent havområde fra Osen i sør, til Vikna i nord. Havområdet er bare 30 nautiske mil. Folda blir omtalt som «havets kirkegård». Mest kjent er forliset til hurtigruten Sanct Svithun 21. oktober 1962.

Historie

Opprinnelig var Osen del av Bjørnør herred.
1. juni 1892 ble Osen egen kommune etter en kongelig resolusjon fra 15. januar 1892.
1960 ble veien østover til Namdalseid åpnet.
1979 ble veien sørover til Roan åpnet.
Det finnes fremdeles noen offentlige tjenester som omfatter både Roan og Osen, med embetsnavnet Bjørnør: Bjørnør lensmannsdistrikt og Bjørnør prestegjeld.
Kjerknesvågen

Kjerknesvågen er en bygd og havn på nordvestsiden av Inderøy, ved Beitstadfjorden.  
Kaien på Kjerknesvågen er base for Jekta Pauline. Lyngstad skole i er 1-7 skole.
Homo sovieticus

Homo sovieticus (pseudolatin for «sovjetmennesket») er en sarkastisk og kritisk betegnelse av den mennesketype – med sin særegne tenke- og væremåte – som angivelig ble fremelsket av styresmaktene i det tidligere Sovjetunionen og hele Østblokken. Uttrykket ble skapt av den russiske forfatter og sosiolog Aleksandr Zinovjev, som skrev en bok med denne tittel (Гомо советикус, 1982).
Nykøbing slott

Nykøbing slott var et kongelig slott som lå i Nykøbing Falster. Det antas at den eldste borgen på stedet ble oppført i siste halvdel av 1100-tallet. Slottet ble i hovedsak benyttet av kongen for å administrere de danske besittelsene i Estland.
Ca. 100 år senere bodde Kristoffer Is enke, Margarete Sambiria, som enkedronning på slottet. I 1253 ble det overtatt av Lybækkerne som samtidig brente ned Nykøbing by. I 1320 ble det inntatt av Kristoffer II som selv satt som fange her de følgende årene.
Slottet har flere ganger vært ramme rundt politiske møter, blant annet i 1399 da dronning Margrete og Hansaforbundet ble enige om en felles opptreden mot Fetaljebrødrene, og i 1507 avsluttet man en strid mellom kong Hans og Hansaforbundet.
Etter hvert ble slottet nedslitt og i 1588 godkjente Kong Frederik II arkitekt Philip Brandins utkast til et nytt slott. Kongen døde samme år og det ble hans unge enkedronning Sophie som kom til å forestå oppføringen. Etter ektefellens død hadde hun fått krongodset som livgeding, dvs. som enkepensjon.

Det annet Nykøbing slott

Slottet sto ferdig i 1594 og var et renessanseslott på linje med Kronborg og Frederiksborg. Det besto av fire sammenbygde fløyer i tre etasjer i rød tegl og sandsten. I vestfløyen fantes et innbygget nesten kvadratisk tårn med spir, og på slottets utvendige hjørner, var påbygget karnapper som også hadde spir. Adgang til husets etasjer foregikk via trappetårn i slottsgårdens fire hjørner, og selve adgangen til slottsgården foregikk via en port i nordfløyen.
Sophie residerte på slottet frem til sin død i 1631. Enkedronningen skapte seg en formue på driften av slottet, hvor hun drev med landbruk, skogbruk og anla meiereier og fiskedammer. Fiskedammene inneholdt karper, en delikatesse dengang.
Senere ble slottet benyttet av hennes sønnesønn «den udvalgte prins» Christian og hans ektefelle prinsesse Magdalena Sibylla, og ble i denne periode utvidet med voldgraver og bastioner.
Slottet ble etter dette flere ganger benyttet som enkesete for danske dronninger. Men slottet forfalt og i 1766 ble det besluttet å selge det. Året etter ble slottet solgt på auksjon med nedrivning for øye. Bygningsmaterialer herfra kan den dag i dag finnes i hus i området slottet lå.
Lars Løkke Rasmussens første regjering

Lars Løkke Rasmussens regjering var Danmarks regjering fra 7. april 2009 til 3. oktober 2011. Regjeringen var en koalisjonsregjering som utgikk fra Venstre og Det Konservative Folkeparti, som med støtte fra Dansk Folkeparti hadde flertall i Folketinget. Regjeringen ble dannet etter at Anders Fogh Rasmussen ble utnevnt til generalsekretær i NATO våren 2009, og ble avløst av Helle Thorning-Schmidts regjering etter folketingsvalget 2011.
Logen Teater

Logen Teater er et fest- og konserthus på Ole Bulls plass i Bergen, i strøket Engen i bydelen Bergenhus, oppført i 1883 og restaurert i 1997. Lokalet ble oppført for og eies fortsatt av Selskabet Den Gode Hensigt, og drives siden januar 2000 som et ikke-kommersielt aksjeselskap med navnet Logen Teater AS, der eventuelt overskudd benyttes til selve driften av huset.
De siste åtte årene har det blitt gjennomført 2 100 arrangementer med til sammen over 500 000 utøvende og besøkende. Virksomheten legger vekt på å være tilgjengelig ikke bare for etablerte og kommersielle aktører, men like mye for frie teatergrupper, nyetablerte band, kor, korps og kammermusikkforeninger.
Teateret har to hovedscenener og en mindre scene med 60 sitteplasser i tilstøtende Logen Bar, som benyttes mye som debutscene for nye talenter og intimscene for mer etablerte kunstnere.
Logen fungerte i mange år som byens storstue, der besøkende fyrster og statsoverhoder ble behørig feiret, og mange store og kjente kunstnere har opptrådt der, blant disse Edvard Grieg og Sergej Rachmaninow. Huset har i årenes løp også vært benyttet til andre formål, deriblant som kino.
Tungt kavaleri

Tungt kavaleri henviser til tungt bevæpnede og beskyttede styrker i motsetning til lett kavaleri hvor rytterne har relativt lett beskyttelse. Tungt kavaleri som var så godt som umulig før sadelen og stigbøylen, ble utviklet i parthernes og sassanidenes Persia. I løpet av de romersk-persiske kriger adopterte romerne mye av de persiske tradisjonene, og dette romerske kavaleriet fortsatte å eksistere som del av den bysantinske hæren frem til slutten av middelalderen. I middelalderen utviklet kavaleriet seg uavhengig i Vest-Europa. Mange germanske folkeslag brukte kavaleri tidligere og introduksjonen av stigbøylene gjorde det mulig å øke vekten på rytterens rustning. I Frankia ble disse krigerne kjent som riddere, og ridderskapets tradisjon dominerte europeisk krigføring frem til renessansen. I dag har tungt kavaleri blitt erstattet gjennom mekanisering, for det meste av stridsvogner.
Winter – La det aldri ta slutt

Handlingen

Handlingen utspiller seg en sommer da en ung kvinne blir voldtatt i en av Göteborgs parker. Senere blir en annen kvinne funnet drept i den samme parken.
Ugjerningen har tydelige likhetstrekk med en fem år gammel uoppklart drapssak, og Winter arbeider parallelt med begge for å finne en mulig sammenheng. Midt under etterforskningen rammes kollegaen Fredrik Halders av en tragedie som berører også kollegene sterkt.
Etterforskningen utvikler seg til en marerittaktig reise der ordet arvesynd får en helt ny betydning.

Utvikling av karakterene

Det er en modnere Winter (Johan Gry) vi møter i "La det aldri ta slutt". Den tidligere så innbitte ungkaren har passert førti år, han lever sammen med legen Angela (Ulricha Johnson) og er blitt lykkelig pappa til Elsa. Han henter og bringer i barnehagen og slites
mellom hensynet til familien og den krevende jobben med å etterforske Göteborgs voldsforbrytelser.
Men mye annet ved Winter er ved det samme – som hans eksklusive italienske dresser og forkjærlighet for dyre biler, cigarillos, maltwhisky og jazz. Og skjer det et drap, går han opp i jakten på morderen med den samme besatte målbevisstheten som før. Som etterforsker er han kjennetegnet av sterk intuisjon, menneskekunnskap og et filosofisk sinnelag, og han nyter stor respekt hos kollegene for sine kunnskaper.

Teamet

På Winters team møter vi de samme etterforskerne som i forrige runde av serien: - Bertil Ringmar (Krister Henriksson) er avdelingens ringrev og Winters mest betrodde kollega. Han er en skeptiker av natur, skarp og full av livserfaring. - Fredrik Halders (Lennart Jähkel) er noe av en grinebiter på overflaten, men under skjuler det seg et varmt hjerte. - Aneta Djanali (Marie Kuhlberg) er en av spaningsgruppens få kvinner og er dessuten av afrikansk opprinnelse. Hun har en skarp replikk og ditto hjerne, samtidig som hun er lydhør og empatisk. - Lars Bergenhem (Niklas Hjulström) er ung og ambisiøs, men har en tendens til å bli nedslått og usikker fordi han engasjerer seg så sterkt følelsesmessig i sakene. - Janne Möllerström (Pierre Lindstedt) er teamets researcher og ordensmann. Han holder styr på de minste detaljer og vokter databasen som sin kjæreste eiendel.

Om filmen

La det aldri ta slutt er basert på en roman fra 2000 av Åke Edwardson om Erik Winter som på norsk fikk tittelen Vil ha deg i mørket. Filmen er den fjerde av seks i Winterserien. med Johan Gry i hovedrollen. Historien er delt i to episoder.
Aubergina

Utseende

Små til middelsstore stjertvinger med én kort og én lengre stjert på bakvingen. Hannens overside er skinnende blå eller blåfiolett med svarte ytterkanter og en svart flekk i forvingen, hunnen er ensfarget brun. Undersiden er lysgrå med to mer eller mindre uregelmessige, brune tverrbånd og to oransje flekker på bakvingen.

Utbredelse

Disse artene lever i Mellom- og Sør-Amerika, fra Mexico til Rio de Janeiro.
Bronseblomsterfluer

Utseende

Middelsstore (7-12 mm), bronsefargede blomsterfluer. De kan minne om den store slekten urteblomsterfluer, Cheilosia, men kjennes på at kroppen har tydelig metallglans, og på de to svarte flekkene i vingene. Scutellum er gulbrunt. Ansiktet er oransje eller brunlig, med en markert knøl ("nese") i midten. Antennene er mer eller mindre lyse. Fasettøynene er tett kledte med lyse hår. Thorax har mer eller mindre tydelige, lyse lengdestriper av bestøvning, og tallrike lange, mørke børster langs sidene. Beina er oransje og svarte, slanke. Vingene er glassklare bortsett fra to små, svarte tverrflekker nær midten. Bakkroppen er kledt med korte, gulaktige hår.

Levevis

Larvene utvikler seg i sevjeutfloder på løvtrær. Slike utfloder oppstår der treet er skadet, for eksempel ved angrep av larvene til vanlig tredreper (Cossus cossus). Larvene kan også finnes i morkne, råtnende røtter. Disse fluene finnes helst i litt eldre løvskoger, men den vanlige arten bronseblomsterflue kan påtreffes mange ulike steder. Den besøker gjerne blomster. De flyr i  mai-august.

Utbredelse

Slekten er utbredt i Holarktis og Sørøst-Asia. I Europa er det tre arter.
Ningjin (Dezhou)

Ningjin (kinesisk: 宁津县; pinyin:  Níngjīn Xiàn) er et fylke i provinsen Shandong i Folkerepublikken Kina.Det ligger under byprefekturet Dezhou.
Befolkningen i 1999 var på 444.038.